ANYKŠČIŲ RAJONO SAVIVALDYBĖS ADMINISTRACIJOS SKELBIMAS

 Anykščių rajono savivaldybė skelbia nekilnojamojo turto (negyvenamųjų patalpų) J. Tumo-Vaižganto g. 16, Svėdasų mstl., Anykščių r. sav. (toliau – Turtas), viešąjį nuomos konkursą.

 Nuomojamų negyvenamųjų patalpų (pastato, kuriame yra patalpos unikalus Nr. 3498-0018-1017, plane pažymėtas indeksu 1B2p), bendras nuomojamas plotas –11,85 kv. m, nuomos kaina 0,26 Eur (dvidešimt šeši centai) už 1 (vieną) kvadratinį metrą per mėnesį.

 Nuomos trukmė – 5 (penkeri) metai.

 Nuomojamą Turtą naudoti administracinei veiklai.

 Paraiškos dalyvauti konkurse pateikiamos iki 2017 m. lapkričio 7 d. 16 val. adresu: Anykščių rajono savivaldybės administracija, Anykščiai, J. Biliūno g. 23, 201 kabinetas.

 Nuomojamą Turtą galima apžiūrėti 2017 m. lapkričio 3 d. adresu J. Tumo-Vaižganto g. 16, Svėdasų mstl., Anykščių r. sav., nuo 9 iki 15 val.

 Informacija apie Turto nuomos ir konkurso organizavimo sąlygas skelbiama Anykščių rajono savivaldybės interneto svetainėje [www.anyksciai.lt](http://www.anyksciai.lt). Informaciją taip pat teikia Anykščių rajono savivaldybės administracijos Viešųjų pirkimų ir turto valdymo skyriaus vedėja A. Savickienė (Anykščių rajono savivaldybė, J. Biliūno g. 23, Anykščių m., 201 kabinetas, tel. (8 381) 58 013, (8 614) 96 489, el. paštas audrone.savickiene@anyksciai.lt).

 Konkurso komisijos posėdis vyks 2017 m. lapkričio 8 d. 10 val. Savivaldybės administracijos patalpose, 201 kabinete, J. Biliūno g. 23, Anykščių m.

 Pradinis įnašas, lygus paskelbtam 3 mėnesių pradiniam nuompinigių dydžiui, sumokamas į surenkamąją sąskaitą Nr. LT85 7182 1000 0013 0667, esančią AB ,,Šiaulių bankas.“

Administracijos direktorius Audronius Gališanka

 PATVIRTINTA

 Anykščių rajono savivaldybės

 Turto nuomos konkurso komisijos

 2017 m. spalio 20 d.

 protokolu Nr. 10-P-51

**ANYKŠČIŲ RAJONO SAVIVALDYBEI NUOSAVYBĖS TEISE PRIKLAUSANČIŲ NEGYVENAMŲJŲ PATALPŲ J. TUMO-VAIŽGANTO G. 16, SVĖDASŲ MSTL., ANYKŠČIŲ R. SAV., VIEŠOJO NUOMOS KONKURSO ORGANIZAVIMO SĄLYGOS**

**I SKYRIUS**

**BENDROSIOS NUOSTATOS**

1. Šios sąlygos nustato negyvenamųjų patalpų (toliau – Patalpos) J. Tumo-Vaižganto g. 16, Svėdasų mstl., Anykščių r. sav., Anykščių rajono savivaldybės administracijos (kodas 188774637) patikėjimo teise valdomo Anykščių rajono savivaldybei nuosavybės teise priklausančio turto, viešojo nuomos konkurso (toliau – Konkursas) organizavimo tvarką ir sąlygas.
2. Konkursą organizuoja ir vykdo Anykščių rajono savivaldybės administracijos direktoriaus 2017 m. rugsėjo 29 d. įsakymu Nr. 1-AĮ-774 ,,Dėl negyvenamųjų patalpų J. Tumo-Vaižganto g. 16, Svėdasų mstl., Anykščių r. sav., viešojo nuomos konkurso organizavimo komisijos sudarymo“ sudaryta komisija (toliau – Komisija).
3. Anykščių rajono savivaldybės administracija, organizuodama Konkursą, vadovaujasi Anykščių rajono savivaldybės tarybos 2017 m. rugsėjo 28 d. sprendimu Nr. 1-TS-265 ,,Dėl Anykščių rajono savivaldybės nekilnojamojo turto nuomos“, Negyvenamųjų pastatų, statinių ir patalpų bei kito materialiojo turto nuomos tvarka, Nuompinigių už negyvenamųjų pastatų, statinių ir patalpų bei kito materialiojo turto nuomą skaičiavimo tvarka, patvirtintomis 2005 m. kovo 31 d. sprendimu Nr. TS-79 ,,Dėl Anykščių rajono savivaldybei nuosavybės teise priklausančio turto nuomos bei panaudos“ ir šiomis Anykščių rajono savivaldybei nuosavybės teise priklausančių negyvenamųjų patalpų J. Tumo-Vaižganto g. 16, Svėdasų mstl., Anykščių r. sav., viešojo konkurso organizavimo sąlygomis (toliau – Sąlygos).

**II SKYRIUS**

**KONKURSO OBJEKTAS**

1. Išnuomoja šį turtą: negyvenamąsias patalpas, J. Tumo-Vaižganto g. 16, Svėdasų mstl., Anykščių r. sav., nekilnojamojo turto kadastro duomenų bylos Nr. 34/9357 plane pastatas pažymėtas indeksu 1B2p, unikalus Nr. 3498-0018-0017, bendras pastato plotas – 1044,01 kv. m, iš nuomojamų negyvenamųjų patalpų indeksai: 2-12, kurios plotas –10,97 kv. m, su bendro naudojimo patalpomis 1-10, 1-12, 2-14–2-17, 2-22 ir 2-23, bendras išnuomojamų patalpų plotas –11,85 kv. m (toliau – Turtas).
2. Turto charakteristika: Turtas naudojamas **administracinei veiklai**.
3. Turtas nuomojamas be šiai veiklai reikalingos įrangos.
4. Turtas išnuomojamas 5 (**penkerių**) metų laikotarpiui.
5. Konkurso dalyviai gali apžiūrėti nuomojamą turtą 2017 m. lapkričio 3 d. adresu J. Tumo-Vaižganto g. 16, Svėdasų mstl., Anykščių r. sav., nuo 9 iki 15 val. Kontaktinis asmuo – Audronė Savickienė, Anykščių rajono savivaldybės administracijos Viešųjų pirkimų ir turto skyriaus vedėja, J. Biliūno g. 23, Anykščiai, 102 kabinetas, tel. (8 381) 58 013, el. paštas: audrone.savickiene@anyksciai.lt.

**III SKYRIUS**

**NUOMPINIGIAI IR JŲ MOKĖJIMO TVARKA**

1. Pradinis mėnesinis 1 kv. m nuompinigių dydis – **0,26 Eur (dvidešimt šeši centai)**. Pradinis nuompinigių dydis nustatytas vadovaujantis Nuompinigių už negyvenamųjų pastatų, statinių ir patalpų bei kito materialiojo turto nuomą skaičiavimo tvarka, patvirtinta Anykščių rajono savivaldybės tarybos 2005 m. kovo 31 d. sprendimu Nr. TS-79 ,,Dėl Anykščių rajono savivaldybei nuosavybės teise priklausančio turto nuomos bei panaudos“
2. Nuompinigių mokėjimo tvarka:
	1. nuomininkas moka nuompinigius kas mėnesį, ne vėliau kaip iki einamojo mėnesio 10

 dienos į nuomotojo sąskaitą banke Nr. LT85 7182 1000 0013 0667, banke AB ,,Šiaulių

 bankas“, kodas 71821;

* 1. nuomininkas be sąlygų 10.1 papunktyje nurodytų nuompinigių, kas mėnesį teisės aktų nustatyta tvarka, moka mokesčius pagal įstaigos pateiktus duomenis už vandenį, nuotekas, elektros energiją (pagal skaitliuko parodymus), šilumos tiekimą, kitus mokesčius, susijusius su pastato naudojimu, kurias nustato įstatymai ir kiti teisės aktai, sudaro sutartį su įmone dėl šiukšlių išvežimo;
	2. Nuompinigiai ir mokesčiai pradedami skaičiuoti nuo Turto perdavimo-priėmimo akto pasirašymo dienos.
1. Delspinigiai ir jų mokėjimo tvarka: nuomininkas, sutartyje nustatytu laiku nesumokėjęs nuompinigių, moka 0,05 procento dydžio delspinigius nuo nesumokėtos nuompinigių sumos, už kiekvieną pavėluotą dieną.

**IV SKYRIUS**

**PARAIŠKŲ RENGIMAS, PATEIKIMAS, KEITIMAS**

1. Konkurso etapai:
	1. Konkurso dalyvių vokų registracija;
	2. Konkurso dalyvių pateiktų vokų atplėšimas;
	3. Konkurso dalyvių paraiškų vertinimas.
2. Konkurso dalyvių paraišką sudaro:
	1. užpildyta paraiška (Sąlygų 1 priedas), kurioje nurodytas siūlomas konkretus

 nuompinigių dydis;

* 1. registracijos pažymėjimo kopija, įstatų kopija, teisės aktuose numatytų licencijų ir pažymėjimų, būtinų šiai veiklai, kopijos;
	2. patvirtinimas apie pradinio įnašo sumokėjimą;
	3. nustatyta tvarka patvirtintas įgaliojimas, jeigu Konkurso dalyviui atstovauja įgaliotas asmuo;
	4. sąskaitos, į kurią būtų pervestas grąžinamas pradinis įnašas, rekvizitai;
	5. paaiškinimas, kuriam tikslui Konkurso dalyvis naudos Turtą;
	6. įsipareigojimas pasirašyti Anykščių rajono savivaldybės tarybos patvirtintą nuomos sutartį.
1. Užpildytą paraišką su atitinkamais priedais dalyvis deda į voką. Vokas užklijuojamas. Ant voko užrašoma – ,,Negyvenamųjų patalpų, plotas – 11,85 kv. m, J. Tumo-Vaižganto g. 16, Svėdasų mstl., Anykščių r. sav., viešajam nuomos konkursui“ ir nurodomas Konkurso dalyvio pavadinimas ir adresas.
2. Vokas su paraiška nepriimamas ir grąžinamas jį pateikusiam dalyviui, jeigu paraiška (jos dalis) pateikta neužklijuotame voke.
3. Konkurso dalyvis vienu metu gali užregistruoti tik vieną paraišką, išskyrus Sąlygų 19 punktą.
4. Konkurso dalyviai ir dalyvių vokai su paraiškomis registruojami iki **2017 m. lapkričio 7 d.** **16 val**. adresu: J. Biliūno g. 23, Anykščių mieste, 201 kabinete, kontaktinis asmuo – Audronė Savickienė, Viešųjų pirkimų ir turto skyriaus vedėja, tel. (8 381) 58 013, el. paštas: audrone.savickiene@anyksciai.lt .
5. Vėliau pateikti vokai yra neregistruojami ir grąžinami juos pateikusiems Konkurso dalyviams.
6. Įregistruotas konkurso dalyvis iki 17 punkte nurodyto dokumentų registravimo termino pabaigos turi teisę atšaukti pateiktą paraišką ir pateikti naują paraišką. Tokiu atveju Konkurso dalyvių registracijos pažymoje įrašoma, kad ankstesnė paraiška atšaukta ir, jeigu pateiktas naujas vokas, nurodoma naujo voko pateikimo data ir laikas. Konkurso dalyviui, pateikusiam voką su naujais dokumentais, suteikiamas naujas registracijos numeris. Draudžiama pateikti naują paraišką, neatšaukus ankstesniosios. Konkurso dalyviui, atšaukusiam pateiktą paraišką, jo pateikti dokumentai grąžinami įvykus Konkursui arba, jeigu dalyvauti Konkurse neįsiregistruoja nė vienas kitas asmuo, pasibaigus dokumentų registravimo terminui.
7. Konkurso dalyviai registruojami Turto nuomos Konkurso dalyvių registracijos pažymoje (toliau – Pažyma). Konkurso dalyvius registruoja komisijos narys. Pasibaigus dalyvių registravimo laikui, registracijos pažymoje įrašoma, kada baigta registracija, Pažymą turi vizuoti Konkurso dalyvius registravęs komisijos narys ir Komisijos pirmininkas.
8. Pažymoje turi būti visi rekvizitai: Konkurso dalyvio registracijos eilės numeris, voko gavimo data ir laikas (minučių tikslumu), Konkurso dalyvio pavadinimas. Konkurso dalyvio registracijos eilės numeris užrašomas ant konkurso dalyvio pateikto užklijuoto voko.
9. Konkurso dalyviui išduodamas, jeigu Konkurso dalyvis pats dalyvauja registruojant dokumentus arba paštu išsiunčiamas konkurso dalyvio pažymėjimas, kuriame nurodytas registracijos eilės numeris, voko gavimo data ir laikas (minučių tikslumu), Komisijos posėdžio vieta (adresas), data ir tikslus laikas.
10. Konkurso dalyvis privalo pervesti į Sąlygų 10.1 papunktyje nurodytą sąskaitą pradinį įnašą, lygų 3 mėnesių pradinio Turto nuompinigių dydžio sumai – **9,24 Eur**. Nurodytas pradinis įnašas sumokamas iki Konkurso pradžios ir pateikiami finansų įstaigos išduoti dokumentai, patvirtinantys, kad šis įnašas sumokėtas.
11. Konkurso dalyviai neregistruojami jeigu pateikė neužklijuotą voką arba pasibaigus skelbime nurodytam dokumentų registravimo laikui, jeigu pagal užrašą ant gauto užklijuoto voko neįmanoma identifikuoti norimo išsinuomoti Savivaldybės turto, jeigu nurodyti trūkumai neištaisomi, kol dokumentai registruojami.
12. Dėl 24 punkte nurodytų priežasčių neregistruotiems konkurso dalyviams, ne vėliau kaip kitą darbo dieną po dokumentų gavimo dienos, neregistruoti dokumentai išsiunčiami registruotu laišku.
13. Duomenys, kurių reikia pradiniam įnašui sumokėti: gavėjas – Anykščių rajono savivaldybės administracija, a.s. Nr. LT85 7182 1000 0013 0667, bankas AB ,,Šiaulių bankas“, kodas 71821.
14. Pradinis Konkurso laimėtojo įnašas įskaitomas į nuompinigius. Kitiems konkurso dalyviams pradinis įnašas grąžinamas į jų nurodytas sąskaitas per 7 kalendorines dienas, esant rašytiniams prašymams. Jeigu konkurso dalyvis, pripažintas laimėtoju, per Sąlygų 41 punkte nustatytą terminą nesudaro nuomos sutarties, pradinis įnašas jam negrąžinamas.

**V SKYRIUS**

**VIEŠOJO NUOMOS KONKURSO VYKDYMAS**

1. **Komisijos posėdis Konkurso laimėtojui nustatyti vyks 2017 m. lapkričio 8 d. 10 val., adresu J. Biliūno g. 23, Anykščiuose, 201 kabinete.**
2. Per komisijos posėdį konkurso dalyviai įsitikina, kad vokai su dokumentais nepažeisti, Komisijos pirmininkas atplėšia vokus, nepažeisdamas voko užklijavimo juostos.
3. Konkurso dalyviai ir/ar jų įgalioti atstovai, norintys dalyvauti Komisijos posėdyje turi pateikti Konkurso dalyvio registracijos pažymėjimą ir asmens dokumentą bei įgaliojimą, jei posėdyje dalyvauja konkurso dalyvio įgaliotas atstovas.
4. Komisija, atplėšusi vokus, įvertina ar Konkurso paraiškos atitinka 13 punkte Konkurso keliamiems reikalavimams.
5. Komisija, sudaro Konkurso dalyvių pasiūlymų eilę, atsižvelgdama į pasiūlytą didžiausią nuompinigių sumą.
6. Konkursą laimi konkurso dalyvis, kurio pateikta paraiška atitinka Sąlygose numatytus reikalavimus ir pasiūlęs didžiausią nuompinigių sumą už pastatą su priklausiniais. Jeigu tokią pat nuompinigių sumą (didžiausią) pasiūlo keli konkurso dalyviai, laimėtoju pripažįstamas dalyvis, kurio vokas užregistruotas anksčiau.
7. Jeigu Konkurso dalyvio pateikti dokumentai yra neišsamūs arba netikslūs, Komisija turi teisę prašyti dalyvio juos patikslinti. Šiam dalyviui dėl kokių nors priežasčių per Komisijos nustatytą terminą nepatikslinus minėtų dokumentų, konkurso dalyvio pateikta paraiška nevertinama.
8. Paskelbti nuompinigių dydžiai yra įrašomi į protokolą. Eilėje pirmuoju įrašomas konkurso dalyvis, pasiūlęs didžiausią nuompinigių sumą.
9. Komisija konkurso dalyvio paraišką atmeta, jeigu:
	1. konkurso dalyvio paraiška neatitinka Sąlygose numatytų reikalavimų;
	2. sumokėtas pradinis įnašas yra mažesnis už privalomąjį arba pradinis įnašas nepervestas į Sąlygų 26 punkte nurodytą sąskaitą;
	3. siūlomas nuompinigių dydis yra mažesnis už minimalų nuompinigių dydį, nurodytą skelbime;
	4. konkurso dalyvis pateikė netikslius ir/ ar neišsamius dokumentus, ir per Komisijos nustatytą terminą nepatikslino minėtų dokumentų.
10. Turto nuomos konkurso rezultatai įforminami protokolu, kurį pasirašo komisijos pirmininkas ir Komisijos nariai. Prie protokolo pridedama konkurso skelbimo spaudoje iškarpa, nurodoma data ir leidinio pavadinimas.
11. Konkurso laimėtojas, neatvykęs į Komisijos posėdį, apie Konkurso rezultatus informuojamas raštu elektroninėmis ryšio priemonėmis per 3 darbo dienas nuo protokolo pasirašymo dienos: jam išsiunčiamas pranešimas, kuriame nurodomas laikas, kada bus pasirašoma nuomos sutartis.
12. Jeigu dalyvauti Konkurse nustatyta tvarka užsiregistravo tik vienas Konkurso dalyvis, kuris atitinka Taisyklėse nustatytus reikalavimus, ir pasiūlęs nuompinigių ne mažiau už nustatytą pradinį nuompinigių dydį, jis laikomas Konkurso laimėtoju.
13. Jeigu dalyvauti Konkurse neužsiregistravo nei vienas dalyvis arba nei vienas Konkurso dalyvis neatitinka konkurso reikalavimų, arba visi Konkurso dalyviai pasiūlė mažesnį nuompinigių dydį už nustatytą pradinį nuompinigių dydį ir /ar buvo atmestos visų Konkurso dalyvių paraiškos, Konkursas skelbiamas neįvykusiu.

**VI SKYRIUS**

**TURTO PERDAVIMAS IR NUOMININKO ĮSIPAREIGOJIMAI**

1. Turto nuomos sutartis pasirašoma ne anksčiau kaip per 10 kalendorinių dienų ir ne vėliau kaip per 20 kalendorinių dienų nuo Konkurso laimėtojo nustatymo dienos.
2. Pasirašius Turto nuomos sutartį, ne vėliau kaip per 10 kalendorinių dienų perduoda Konkurso laimėtojui arba jo atstovui Turtą pagal Savivaldybės materialiojo turto perdavimo ir priėmimo aktą.
3. Jeigu Konkurso laimėtojas arba jo atstovas neatvyko per nustatytą laiką pasirašyti Turto nuomos sutarties per 20 kalendorinių dienų nuo Komisijos protokolo pasirašymo dienos, konkurso rezultatai Komisijos sprendimu anuliuojami ir Konkursas laikomas neįvykusiu.
4. Nuomininkas, suderinęs su Anykščių rajono savivaldybe, savo lėšomis ir jėgomis privalo atlikti einamąjį Turto remontą. Nuomininkui už atliktą Turto remontą nekompensuojama. Turto pagerinimo atvejais nuompinigiai mokami nuomos sutartyje nustatytais terminais ir sąlygomis.
5. Išnuomoto turto subnuoma galima tik gavus nuomotojo raštišką sutikimą.
6. Nuomininkas neturi teisės:

46.1 įkeisti Turto nuomos teisės, perduoti jos kaip neturtinio įnašo ar kitaip jos varžyti;

46.2. be Anykščių rajono savivaldybės rašytinio sutikimo atlikti Turto kapitalinio remonto ar rekonstravimo darbų;

46.3. išpirkti Turtą.

 47. Nuomininkas įsipareigoja:

 47.1. apdrausti Turtą visam Sutarties galiojimo laikotarpiui;

 47.2. įregistruoti Sutartį valstybės įmonėje Registrų centre;

 47.3. Laikytis Patalpose švaros ir higienos, gaisrinės saugos, darbų saugos reikalavimų, valyti Patalpas, laikytis elektros ir ryšių tinklų ir įrenginių eksploatacijos taisyklių reikalavimų;

 47.4. Vykdyti kitas Sutarties sąlygas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Sąlygų priedas

**PARAIŠKA**

**DĖL 11,85 KV. M NEGYVENAMŲJŲ PATALPŲ J. TUMO-VAIŽGANTO G. 16, SVĖDASŲ MSTL., ANYKŠČIŲ R. SAV., NUOMOS**

\_\_\_\_\_\_\_\_\_\_\_\_\_\_

(Data)

\_\_\_\_\_\_\_\_\_\_\_\_\_\_\_\_\_\_\_\_\_

(Vieta)

|  |  |
| --- | --- |
| Įmonės pavadinimas / fizinio asmens vardas, pavardė |  |
| Įmonės /fizinio asmens adresas |  |
| Įmonės / fizinio asmens kodas  |  |
| Įmonės vadovo vardas, pavardė |  |
| Telefono numeris |  |
| Fakso numeris |  |
| Elektroninio pašto adresas |  |
| Banko pavadinimas ir adresas |  |
| Sąskaitos Nr., Kredito įstaigos pavadinimas ir kodas |  |

Šia paraiška pažymime ir patvirtiname, kad sutinkame su visomis Konkurso sąlygomis ir Sutarties vykdymo metu užtikrinsime taisyklių nustatytus reikalavimus. Sutinkame pasirašyti Anykščių rajono savivaldybės tarybos 2005 m. kovo 31 d. sprendimu Nr. TS-79 ,,Dėl Anykščių rajono savivaldybei nuosavybės teise priklausančio turto nuomos bei panaudos“ patvirtintą Savivaldybės turto nuomos sutartį.

|  |  |  |
| --- | --- | --- |
| Eil.Nr. | Paslaugų pavadinimas | Siūloma kaina, nuompinigių sumą už 11,85 kv. m ploto negyvenamųjų patalpų nuomą, Eur su PVM  |
| 1. | Pastato su priklausiniais nuoma |  |

Kaina nurodoma eurais, 2 skaitmenų po kablelio tikslumu.

Kartu su paraiška pateikiame šiuos dokumentus:

|  |  |  |
| --- | --- | --- |
| Eil. Nr. | Pateiktų dokumentų pavadinimas  | Dokumento puslapių skaičius |
|  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

(konkurso dalyvio, jo (parašas) (Vardas ir pavardė)

įgalioto asmens pareigų

pavadinimas)